RESOLUCIÓN do 29 de xaneiro de 2007, da Secretaría Xeral de Emigración, pola que se convocan obradoiros para a Galicia exterior.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/02/2007

O Estatuto de autonomía de Galicia no seu título preliminar recoñécelles ás comunidades asentadas fóra de Galicia o dereito a colaborar e compartir a vida social e cultural do pobo galego. A Lei 4/1983, do 15 de xuño, de recoñecemento da galeguidade, determina que as comunidades galegas son entidades asociativas sen ánimo de lucro que teñen personalidade xurídica e o seu obxecto é o mantemento de lazos culturais ou sociais con Galicia, a súa xente, a súa historia, a súa lingua e cultura.
A Secretaría Xeral de Emigración configúrase como o órgano superior da Administración da Comunidade Autónoma á que lle corresponden as competencias en materia de desenvolvemento da Lei 4/1983, do 15 de xuño, de recoñecemento da galeguidade, relacións coas comunidades galegas no exterior.
Co fin de promover a participación das comunidades galegas na nosa vida cultural e social, faise necesario formar en Galicia a aqueles que colaboran nas entidades galegas do exterior en distintos programas e actividades culturais, sociais e técnicas.
A formación é un instrumento esencial para a ampliación e adquisición de novos coñecementos e ferramentas que permiten unha maior dinamización e participación no seo da súa entidade, investindo así os coñecementos adquiridos e garantindo a participación da cidadanía galega no exterior dun xeito normalizado na vida social e cultural de Galicia.
En virtude do exposto, e no exercicio das competencias atribuídas no Decreto 44/2006, do 2 de marzo, de acordo co establecido na Lei 4/1983, do 15 de xuño, de recoñecemento da galeguidade e en uso das facultades que a Secretaría Xeral de Emigración ten atribuídas, logo de informe da Asesoría Xurídica e da Intervención Delegada deste órgano,
DISPOÑO:
Primeiro.-A presente resolución ten por obxecto convocar programas de formación dirixidos aos responsables de determinadas áreas de actuación dentro das entidades galegas no exterior, a través destas.
Segundo.-Os programas convocados son os seguintes:
a) Obradoiros de formación.
O programa de obradoiros de formación constará das seguintes modalidades:
-Novas tecnoloxías e internet.
-Básico de xestión e dinamización de entidades.
-Edición e maquetación de revistas para os centros galegos.
-Baile folclórico galego.
-Música tradicional galega.
-Confección de compoñentes da gaita.
-Técnicas de pandeireta e canto.
As modalidades serán as seguintes:
-Obradoiro de novas tecnoloxías e internet, que está dirixido especialmente a usuarios que teñan coñecementos elementais nestas materias, abarcando os seguintes contidos:
Introdución ao manexo de ordenadores e equipo informático.
Conceptos básicos do manexo de ferramentas ofimáticas.
Nocións previas de Internet. Web 2.0 e aplicacións máis estendidas da rede.
O portal Galicia Aberta.
-Obradoiro básico de xestión e dinamización de entidades cos seguintes contidos:
Coñecementos básicos para a xestión dunha entidade galega no exterior (composición, normativa, etc).
Habilidades sociais, condución de grupos e técnicas de mediación social.
Procura, canalización e difusión da información.
Atención ao usuario e protocolo básico.
Programas da Secretaría Xeral de Emigración e tramitación e xestión de axudas e subvencións.
-Obradoiro de edición e maquetación de revistas para os centros galegos, cos seguintes contidos:
As revistas e publicacións como canle de información das actividades dos centros e entidades galegas.
A elección das noticias e as reportaxes.
O tratamento xornalístico da información.
A importancia do deseño nas publicacións modernas.
O dominio de programas de maquetación.
A imaxe corporativa da Xunta de Galicia na publicidade e publicacións.
-Obradoiro de baile folclórico galego. Nesta modalidade colaborará o Instituto Galego das Artes Escénicas e Musicais (IGAEM) da Consellería de Cultura
e Deporte, baseándose para tal fin nas súas unidades de produción. Constará dos seguintes contidos:
Técnicas de folclore galego.
Escenario e vestiario.
Técnica dos puntos: baile e coreografías galegas. Percusión.
-Obradoiro de música tradicional galega. Nesta modalidade colaborará o Instituto Galego das Artes Escénicas e Musicais (IGAEM) da Consellería de Cultura e Deporte, baseándose para tal fin nas súas unidades de produción. Constará dos seguintes contidos, a nivel medio:
A gaita galega, principios xerais. Afinación do roncón e do punteiro.
Interpretación de muiñeiras, xotas, danzas festivas e danzas gremiais.
Nocións de percusión.
-Obradoiro de confección de compoñentes da gaita, cos seguintes contidos:
Coñecemento e utilización dos materiais e ferramentas necesarias para a construción de palletas e pallóns. Modos de fabricación.
Afinado do roncón e do punteiro.
-Obradoiro de técnicas de pandeireta e canto, cos seguintes contidos:
Visión global do canto e da percusión en Galicia.
Os distintos xeitos de tocar e cantar o ritmo da muiñeira, da xota e do valse.
Os distintos xeitos de tocar agarrados.
Presentación doutros tipos de percusión relacionándoos co canto.
b) Obradoiros para mestres de música tradicional galega.
Este programa terá unha modalidade única que ten por obxectivo contribuír a unha formación intensiva en música tradicional galega. Preferentemente vai dirixido a persoas maiores de 18 anos que teñan un nivel alto en música tradicional galega e colaboren no ensino desta modalidade no seo das entidades galegas, e nas técnicas necesarias para mellorar a calidade e interpretación das agrupacións de música tradicional de Galicia no exterior, co fin de crear unha rede de formadores no exterior na modalidade de música tradicional galega.
Os contidos do programa serán os seguintes:
-Afinación da gaita galega e manipulación de todos os seus compoñentes sonoros.
-Técnica aplicada e técnica preventiva do instrumento con exercicios ad hoc.
-Audicións (actuais e históricas) e bibliografía comentadas.
-Breves nocións de todo tipo de percusión galega.
-Traballo específico de repertorio (estética, estilo...).
Terceiro.-Os programas convocados terán as seguintes características comúns:
a) Estes programas, nas súas distintas modalidades, serán de formación intensiva, terán unha duración mínima de 40 horas lectivas teórico-prácticas e serán de carácter participativo.
Os programas desenvolveranse en Santiago de Compostela desde o día 2 ata o día 9 de abril de 2007 en horario de mañá e tarde, segundo a modalidade.
A formación será impartida por profesionais con experiencia nas distintas modalidades.
O número de participantes en cada unha das modalidades non será superior a 20 alumnos, salvo nos obradoiros para mestres de música tradicional galega, que non será superior a 15.
En todo caso, o número total de prazas e o desenvolvemento de cada unha das modalidades establecerase por resolución do secretario xeral de Emigración, en función das solicitudes presentadas.
b) Estes obradoiros terán como introdución unha sección informativa dedicada exclusivamente a dar a coñecer Galicia desde o punto de vista sociopolítico, cultural, histórico, etc., utilizando, sempre que se poida, distintos recursos audiovisuais.
c) Os programas convocados estarán sometidos ao seguinte seguimento e control:
-A solicitude de participación supón o compromiso de aceptar que a Secretaría Xeral de Emigración efectúe as comprobacións que crea necesarias para asegurar o cumprimento do contido e condicións do programa, no caso de concesión.
-Os beneficiarios quedan obrigados a comunicarlle á Secretaría Xeral de Emigración calquera posible alteración das circunstancias orixinais, podendo esta secretaría modificar a resolución de concesión.
-O falseamento de datos ou da documentación presentada polas persoas ou entidades beneficiarias dalgúns destes programas comportará a súa exclusión en próximas edicións destes programas.
-A Secretaría Xeral de Emigración levará a cabo a función de control, avaliación e seguimento dos programas recollidos nesta resolución. Para realizar estas funcións poderán utilizarse cantos medios estean á disposición da Secretaría Xeral de Emigración para comprobar os requisitos exixidos nesta
resolución e demais normas vixentes que resulten de aplicación, para o cal as entidades galegas e as persoas as que van dirixidos os programas regulados nesta resolución prestarán toda a colaboración que lles sexa requirida.
Cuarto.-Financiar as actividades definidas na disposición primeira de acordo cos seguintes criterios:
a) A Secretaría Xeral de Emigración farase cargo directamente dos gastos necesarios para o desenvolvemento dos programas.
b) Os gastos financiaranse con cargo á partida orzamentaria 04.50.312C.226.07.- Actuacións derivadas da Lei de galeguidade, dos orzamentos xerais da Comunidade Autónoma de Galicia para o 2007, na que existe crédito adecuado e suficiente, cun importe máximo de 210.000 euros, que poderá incrementarse segundo as dispoñibilidades orzamentarias.
c) A Secretaría Xeral de Emigración farase cargo do custo da estadía e viaxe dos participantes procedentes de fóra de España e Portugal desde os lugares de partida fixados pola secretaría xeral ata os aeroportos de Galicia.
d) A Secretaría Xeral de Emigración farase cargo da estadía dos participantes que residan en España e Portugal, que recibirán unha axuda de custo para a viaxe en función da distancia entre a localidade do solicitante e a localidade na que se imparte o programa.
e) Salvo manifestación en contra das persoas beneficiarias dos obradoiros, a Secretaría Xeral de Emigración xestionará a estadía e, de ser o caso, o desprazamento dos beneficiarios dos programas.
Quinto.-As bases das respectivas convocatorias para cada un dos programas incorpóranse como anexo I e como anexo II na presente resolución.
Sexto.-Contra esta resolución cabe interpoñer potestativamente recurso de reposición ante o mesmo órgano que a ditou, no prazo dun mes contado a partir do día seguinte ao da súa publicación no Diario Oficial de Galicia.
Así mesmo, poderá interpoñerse recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da publicación, de acordo co establecido na Lei 29/1998, do 13 de xullo, da xurisdición contencioso-administrativa.
ANEXO I
Bases para a convocatoria dos obradoiros de formación.
Base primeira: solicitantes.
1. Poderán solicitar este programa as entidades galegas que teñan recoñecida a súa galeguidade ou a súa condición de centro colaborador, coa correspondente proposta de participantes. As persoas pro
postas deben ser maiores de 18 anos e socios ou colaboradores das devanditas entidades. Non poderán ser beneficiarias as entidades nas cales concorra algunha das prohibicións establecidas nos puntos 2º e 3º do artigo 13 da Lei 38/2003, do 17 de novembro, xeral de subvencións.
2. As entidades solicitantes de prazas para estes obradoiros encargaranse de facer unha preselección de persoas, que figurará na súa solicitude, na cal deben valorar os seguintes criterios nos aspirantes:
a) O grao de responsabilidade ou colaboración dentro da entidade galega na modalidade que se solicita.
b) Grao de ascendencia galega.
c) Que non participase en edicións anteriores.
d) Pertencer ao grupo folclórico ou ser colaborador desa entidade.
e) Para cada modalidade que soliciten os aspirantes, a entidade galega valorará a participación en cursos, programas ou xornadas desenvolvidas.
3. A relación de participantes remitida pola entidade deberá vir por orde de prelación con base nos criterios establecidos no punto anterior, tendo en conta que teñen preferencia aquelas persoas que teñan unha responsabilidade dentro da súa comunidade na área correspondente.
Base segunda: lugar, prazo de presentación de solicitudes e documentación que hai que presentar.
1. As entidades galegas presentarán as solicitudes, xunto co resto da documentación na Secretaría Xeral de Emigración (rúa Basquiños, 2, 15704 Santiago de Compostela, A Coruña), ou ben en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
2. O prazo de presentación de solicitudes será dun mes contado desde o día seguinte á publicación desta convocatoria no Diario Oficial de Galicia.
3. A documentación necesaria para solicitar a participación nestes obradoiros será:
a) Solicitude da entidade, segundo o modelo normalizado que aparece no anexo A desta resolución. Para cada modalidade de obradoiro en que se desexe presentar participantes, deberase cubrir unha solicitude-proposta. Se a entidade presentase solicitudes para participar en varias modalidades, deberá indicarse a orde de preferencia na adxudicación das distintas modalidades de obradoiros.
b) Fotocopia do documento nacional de identidade ou do pasaporte e breve currículo de cada aspirante con referencia especial aos coñecementos, títulos, experiencia, etc. na materia obxecto do curso.
c) Dúas fotografías tamaño carné de cada aspirante.
d) Unha declaración do aspirante comprometéndose a investir os coñecementos impartidos no seo da entidade.
e) Declaración de axudas solicitadas ou concedidas por outras administracións para a mesma actividade. A obtención desta axuda é compatible con outras para o mesmo fin, sen que en ningún caso a suma das axudas obtidas supere o 100% do custo da actividade.
Base terceira: emenda da solicitude.
No caso de que a documentación presentada fose incompleta, a Secretaría Xeral de Emigración requirirá a entidade galega para que no prazo de dez días emende a súa solicitude, indicándolle que, se non o fixese, se considerará que desistiu da súa petición, logo de resolución ditada nos termos previstos no artigo 42 da Lei 30/1992, de réxime xurídico das administracións públicas e do procedemento administrativo común.
Base cuarta: procedemento e criterios de selección.
1. Os expedientes serán avaliados por un órgano colexiado que será o órgano instrutor, que formulará a correspondente proposta ao secretario xeral de Emigración. O dito órgano colexiado estará formado pola subdirectora xeral de Programas Sociais, pola xefa de servizo de Acción Socio-Cultural e por un funcionario desta subdirección xeral. O órgano colexiado avaliará as solicitudes segundo os criterios obxectivos desta resolución.
En caso de empate no resultado das valoracións das solicitudes das distintas modalidades dos programas, decidirá a que primeiro presentara a solicitude no rexistro correspondente.
2. Os criterios de valoración serán os seguintes:
a) A orde de prelación da proposta da entidade galega.
b) Non ter participado en edicións anteriores no programa de obradoiros.
c) Número de socios ou colaboradores do centro ou entidade que participaron nos obradoiros en ocasións anteriores.
3. O número de prazas concedidas en total a cada entidade será proporcional ao número de socios.
4. Por cada entidade non poderán participar nos obradoiros deste programa máis de dúas persoas en cada unha das modalidades.
Base quinta: resolución.
As resolucións serán ditadas polo secretario xeral de Emigración e notificadas ás entidades galegas solicitantes. Así mesmo, publicarase na páxina web www.galiciaaberta.com a relación dos obradoiros concedidos.
O prazo máximo para resolver será de seis meses, que empezará a contar desde a data de publicación desta resolución no Diario Oficial de Galicia. Transcorrido o dito prazo sen que se ditasen as resolucións expresas, poderán entenderse desestimadas as solicitudes, de acordo co establecido no artigo 44.1º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución caberá interpoñer potestativamente recurso de reposición ante o mesmo órgano, no prazo dun mes a partir do día seguinte ao da notificación, no caso de resolucións expresas, ou no prazo de tres meses contados a partir do día seguinte a aquel en que se entenda producido o acto presunto, no caso de resolucións desestimadas por silencio administrativo, de acordo co previsto na Lei 30/1992, do 26 de novembro.
Así mesmo, poderá interpoñerse recurso contencioso administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da notificación, ou no de seis meses no caso de silencio administrativo, de acordo co establecido na Lei 29/1998, do 13 de xullo, da xurisdición contencioso-administrativa.
ANEXO II
Bases para a convocatoria de obradoiros para mestres de música tradicional galega.
Base primeira: solicitantes.
1. Poderán solicitar este programa as entidades galegas que teñan recoñecida a súa galeguidade ou a súa condición de centro colaborador, coa correspondente proposta de participantes. As persoas propostas deben ser maiores de 18 anos e socios ou colaboradores das devanditas entidades e deben ser encargados ou responsables de impartir docencia e ensino de actividades de gaita galega dentro da entidade galega. Non poderán ser beneficiarias as entidades nas cales concorra algunha das prohibicións establecidas nos puntos 2º e 3º do artigo 13 da Lei 38/2003, do 17 de novembro, xeral de subvencións.
2. As entidades solicitantes de prazas para estes obradoiros encargaranse de facer unha preselección de persoas, que figurará na súa solicitude, na cal deben valorar os seguintes criterios nos aspirantes:
a) Grao de ascendencia galega.
b) Grao de responsabilidade dentro da entidade galega na modalidade que se solicita.
c) Valorarase traballar activamente como profesor desta modalidade na entidade galega.
3. Non poderá participar no obradoiro máis dunha persoa por entidade galega.
Base segunda: lugar, prazo de presentación de solicitudes e documentación que hai que presentar.
1. As entidades galegas presentarán as solicitudes, xunto co resto da documentación, na Secretaría Xeral de Emigración (rúa Basquiños, 2, 15704 Santiago de Compostela, A Coruña), ou ben en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
2. O prazo de presentación de solicitudes será dun mes contado desde o día seguinte ao da publicación desta convocatoria no Diario Oficial de Galicia.
3. A documentación necesaria para solicitar a participación nestes obradoiros será:
a) Solicitude da entidade segundo o modelo normalizado que aparece no anexo B desta resolución.
b) Certificación por parte da entidade que acredite que o alumno efectivamente é o encargado de impartir a docencia da actividade de gaita galega na devandita entidade.
c) Fotocopia do documento nacional de identidade ou do pasaporte e breve currículo artístico do aspirante: nivel de estudos musicais realizados, actuacións, número de alumnos aos que imparte clases, gravacións...
d) O alumno debe enviar, xunto con toda esta documentación, unha gravación en soporte dixital (CD, MP3..) cun tema gravado por el mesmo que non exceda os 4 minutos. O tema estará gravado só con gaita, sen ningún outro instrumento acompañando a gaita solista.
e) Dúas fotografías tamaño carné de cada aspirante.
f) Compromiso do aspirante de impartir os coñecementos no seo da entidade.
g) Declaración de axudas solicitadas ou concedidas por outras administracións para a mesma actividade. A obtención desta axuda é compatible con outras para o mesmo fin, sen que en ningún caso a suma das axudas obtidas supere o 100% do custo da actividade.
Base terceira: emenda da solicitude.
No caso de que a documentación presentada fose incompleta, a Secretaría Xeral de Emigración requirirá a entidade galega para que no prazo de dez días emende a súa solicitude, indicándolle que, se non o fixese, se considerará que desistiu da súa petición, logo de resolución ditada nos termos previstos no artigo 42 da Lei 30/1992, de réxime xurídico das administracións públicas e do procedemento administrativo común.
Base cuarta: procedemento e criterios de selección.
1. Os expedientes serán avaliados por un órgano colexiado que será o órgano instrutor, que lle formulará a correspondente proposta ao secretario xeral
de Emigración. O dito órgano colexiado estará formado pola subdirectora xeral de Programas Sociais, pola xefa de Servizo de Acción Socio-Cultural e por un funcionario desta subdirección xeral. Para a valoración deste programa, o dito órgano será asistido por un ou varios profesionais na materia. O órgano colexiado avaliará as solicitudes segundo os criterios obxectivos desta resolución.
No caso de empate no resultado da valoracións das solicitudes das distintas modalidades dos programas, decidirá a que primeiro presentara a solicitude no rexistro correspondente.
2. A Secretaría Xeral de Emigración avaliará as solicitudes presentadas polas entidades en función da calidade técnica da gravación presentada, en función dos criterios seguintes:
a) Afinación.
b) Expresión.
c) Rítmica.
d) Estética musical.
Base quinta: resolución.
As resolucións serán ditadas polo secretario xeral de Emigración e notificadas ás entidades galegas solicitantes. Así mesmo, publicarase na páxina web www.galiciaaberta.com a relación dos obradoiros concedidos.
O prazo máximo para resolver será de seis meses, que empezará a contar desde a data de publicación desta resolución no Diario Oficial de Galicia. Transcorrido o dito prazo sen que se ditasen as resolucións expresas poderán entenderse desestimadas as solicitudes, de acordo co establecido no artigo 44.1º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución caberá interpoñer potestativamente recurso de reposición ante o mesmo órgano, no prazo dun mes a partir do día seguinte ao da notificación, no caso de resolucións expresas, ou no prazo de tres meses contados a partir do día seguinte a aquel en que se entenda producido o acto presunto, no caso de resolucións desestimadas por silencio administrativo, de acordo co previsto na Lei 30/1992, do 26 de novembro.
Así mesmo, poderá interpoñerse recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da notificación, ou no de seis meses no caso de silencio administrativo, de acordo co establecido na Lei 29/1998, do 13 de xullo, da xurisdición contencioso-administrativa.
Santiago de Compostela, 29 de xaneiro de 2007.
Manuel Luis Rodríguez González
Secretario xeral de Emigración